**Ministru kabineta rīkojuma projekta “Par valsts nekustamā īpašuma Pulvera ielā 18, Liepājā, nodošanu Iekšlietu ministrijas valdījumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atļaut Iekšlietu ministrijai pārņemt no Satiksmes ministrijas valsts nekustamo īpašumu Pulvera ielā 18, Liepājā.Projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iekšlietu ministrija ar 2020. gada 24. marta vēstuli Nr. 1-89/752 “Par nekustamo īpašumu Pulvera ielā 18, Liepājā” vērsās pie Satiksmes ministrijas ar lūgumu izskatīt iespēju nodot Iekšlietu ministrijas valdījumā bez atlīdzības valsts nekustamo īpašumu Pulvera ielā 18, Liepājā (turpmāk – nekustamais īpašums), kas nepieciešams jauna ugunsdzēsības depo būvniecībai.Nekustamais īpašums (nekustamā īpašuma kadastra Nr. 1700 010 0443) sastāv no zemes vienības (zemes vienības kadastra apzīmējums 1700 010 0443) 1,2837 ha platībā un ir ierakstīts Liepājas pilsētas zemesgrāmatas nodalījumā Nr. 100000232550 uz valsts vārda Satiksmes ministrijas personā. Saskaņā ar Nekustamā īpašuma valsts kadastra informācijas sistēmas datiem nekustamā īpašuma kadastrālā vērtība uz 2020. gada 1. janvāri ir 84 385 *euro* un dati par nekustamā īpašuma objekta apgrūtinājumu nav reģistrēti.Valsts ugunsdzēsības un glābšanas dienesta (turpmāk – VUGD) Kurzemes reģiona brigādes Liepājas 2.daļas postenis šobrīd izvietots ēkā Ziemeļu ielā 21A, Liepājā. Depo ēka ir fiziski un morāli novecojusi un ir sliktā tehniskā stāvoklī, kas būtiski apgrūtina VUGD funkciju izpildi. Iekšlietu ministrijas skatījumā ēkas pārbūve nav ekonomiski lietderīga, tāpēc pieņemts lēmums Liepājas pilsētā būvēt jaunu ugunsdzēsības depo, kas atbilstu visām mūsdienu prasībām.Neviens no Liepājā esošajiem ugunsdzēsības depo šobrīd neatbilst minimālajām prasībām ugunsdzēsības depo ierīkošanai, kas attiecīgi ietekmē VUGD spēju reaģēt un sniegt palīdzību. 2020. gada februārī tika slēgta Liepājas 2. daļa (Jelgavas iela 41, Liepāja), jo tās telpas bija avārijas stāvoklī. Personāls un tehnika tika pārvietoti uz Liepājas 2. daļas posteņa telpām. Tomēr tas ir tikai pagaidu variants, jo posteņa telpas arī nav piemērotas ne daļas personāla skaitam, ne ekipējumam. Jaunā depo būvniecībai izvēlētais zemesgabals atrodas Liepājas speciālajā ekonomiskajā zonā, tuvu industriāliem objektiem, tādējādi samazinot ierašanās laiku izsaukuma gadījumā. Tāpat ir ļoti svarīgi, ka atrašanās vieta ir tuvu fabrikas “Lauma” dzīvojamajam rajonam. No operatīvā viedokļa, zemesgabals atrodas apmēram pa vidu starp divām struktūrvienībām, ko VUGD plāno paturēt Liepājā. Zemesgabalu šķērso dzelzceļa aizsargjosla, bet ir saņemts VAS “Latvijas dzelzceļš” saskaņojums būvniecības veikšanai tajā. Lai gan jaunbūvējamā B kategorijas depo aptuvenais apbūves laukums ir apmēram 1000 m², nepieciešams viss zemesgabals, jo vajadzīga platība autostāvvietu un piebraucamā ceļa izbūvei. Pēc nekustamā īpašuma nodošanas Iekšlietu ministrijai, tā pārvaldīšanu un uzturēšanu nodrošinās Nodrošinājuma valsts aģentūra tai piešķirto finanšu līdzekļu ietvaros. Satiksmes ministrija ar 2020. gada 25. maija vēstuli Nr. 03-01.3/1952 “Par nekustamo īpašumu Pulvera ielā 18, Liepājā” informēja, ka saskaņā ar Liepājas speciālās ekonomiskās zonas likuma 44. panta pirmo daļu nekustamais īpašums atrodas Liepājas speciālās ekonomiskās zonas pārvaldes (turpmāk – LSEZ) valdījumā un rīcībā. LSEZ kā reālais nekustamā īpašuma valdītājs atbalsta nekustamā īpašuma nodošanu Iekšlietu ministrijas valdījumā VUGD depo būvniecībai.Valstij piederošais nekustamais īpašums atrodas Liepājas speciālās ekonomiskās zonas teritorijā. Liepājas speciālās ekonomiskās zonas likuma pārejas noteikumu 1.punkts paredz, ka ar šā likuma spēkā stāšanos Liepājas pilsētas pašvaldības īpašumā tiek nodota Liepājas speciālās ekonomiskās zonas teritorijā esošā valstij piederošā vai piekrītošā zeme un citi nekustamie īpašumi, izņemot zemi un nekustamos īpašumus, kas atrodas teritorijās, kuras aizņem Liepājas osta, Latvijas dzelzceļš, kā arī Liepājas komercsabiedrības un citas organizācijas. Īpašumā nodotā zeme un citi nekustamie īpašumi reģistrējami zemesgrāmatās uz Liepājas pilsētas pašvaldības vārda pēc robežu nospraušanas dabā un likumā noteikto dokumentu noformēšanas. Liepājas pilsētas pašvaldība attiecīgu lēmumu nav pieņēmusi.Ņemot vērā minēto, kā arī to, ka nekustamais īpašums ir nepieciešams VUGD Ugunsdrošības un ugunsdzēsības likuma 21. pantā noteikto uzdevumu nodrošināšanai, ir sagatavots Ministru kabineta rīkojuma projekts, kas paredz, ka Satiksmes ministrija nodod bez atlīdzības Iekšlietu ministrijai valdījumā valsts nekustamo īpašumu Pulvera ielā 18, Liepājā. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra, Satiksmes ministrija un Liepājas speciālās ekonomiskās zonas pārvalde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nekustamā īpašuma uzturēšana, tai skaitā nekustamā īpašuma nodokļa apmērs, nav precīzi aprēķināms. Izdevumi nekustamā īpašuma uzturēšanai tiks segti Iekšlietu ministrijas budžeta programmas 40.02.00 “Nekustamais īpašums un centralizētais iepirkums” ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Projekta īstenošanai papildu finanšu līdzekļi nav nepieciešami. Projektu īstenos Iekšlietu ministrijai piešķirto valsts budžeta līdzekļu ietvaros.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra, Satiksmes ministrija un Liepājas speciālās ekonomiskās zonas pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

Plase 67219137

inese.plase@agentura.iem.gov.lv

Avotiņš 67219136

gatis.avotins@agentura.iem.gov.lv